Corsaren, 1843-03-10
Artikler efter "le Charivari". Vandkuren. (Handlingen foregaaer ved et Bord i en Restauration.) Det er Pokkers længe, Maden lader vente paa sig. ... Jeg holder ikke af at vente, siden jeg er bleven syg." "Er Du syg? Saa kan Du takke Gud, at Du har truffet mig. Jeg kommer fra Tydsk*) Det samme som overmaade drukken. land og kan give Dig fortræffelige Raad. For det Første gaaer Du hen og tager ...." "Men jeg har taget Alting, der er ikke et Medicament, uden at Facultetet har forsøgt det paa mig. "Lad mig fuldende. Du gaaer altsaa hen og tager en Billet til Diligencen eller, om Du hellere vil, en Extravogn." "Ah, Du vil sende mig til Badene? Det nytter Ingenting; jeg har været i Bourbonne, i Plombieres, i Bagneres, i Dieppe; betragt mig, og Du vil see at : "Alverdens Bade ei mig gavne kan." "Men det er dog Vandet, som skal helbrede Dig. Naar Du kommer til Tydskland, begiver Du Dig til en Lægeanstalt, som jeg senere skal betegne Dig." "Og Du indestaaer mig for min Helbredelse?" "Jeg indestaaer derfor." "O, hvor jeg takker Dig, min Ven! .. Jeg maa imidlertid sige Dig, at jeg har anvendt en Mængde medicinske Systemer, saasom Electro-Puucturen, Magnetismen, Homoopathien ... "Dumheder! Tosset Tøi! Til mig maa Du kun tale om Hydrotherapeutiken." "Jeg tilstaaer, at jeg ikke kjender det ringeste til den. Hvad er det for Noget, denne Hydro...." ".... Therapeutik, det vil sige Lægecuren. med Vand, med naturligt Vand, uden Salt, uden Svovl, uden Jern, reent, ublandet Vand, som ikke engang har været underkastet Jldproven. Denne Cuur er nu saa gængs i Tydskland, at den har slaaet alle Medicinere ihiel." "Kan Du ikke give mig en Jdee om denne fortræffelige Methode?" "Gjerne, jeg kjender den; thi som Reisende har jeg studeret Fremgangsmaaden derved i et af Æskulaps fortrinligste Templer. Paa følgende Maade er Din Dag inddeelt." Næppe have Solens første Straaler trængt ind i Din lille Celle, førend Du seer en overordenlig net Sygevogter nærme sig sagte til Dit Leie, paa Armen bærer han tre, fire, fem, ser i Tæpper af Uld eller Silke, mere eller mindre i tykke, alt eftersom Dit Temparament er mere eller mindre tørt. "Og hvad Godt skulle disse Tæpper tjene til?" "For Pokker, for at Du skal have dem om Livet." "Men saa vil jeg komme til at svede Blod." "Det er Hensigten. Forskræk Dig forresten ikke, ved Siden af dette Trækningsmiddel er et Styrkningsmiddel ...." "Samtidig dermed ?" "Ja, et Bassin fyldt med nylig postet Vand, der har een, to eller fire Graders Varmeog er deiligt frisk. Væbnet med et Sugerør udpumper Du denne fornøielige Drik, indtil DinMave er opfyldt med en halv Snees Potter...." "Hvad for Noget? " "Ja, undertiden Mere. Det er en Drik, som uomtvistelig er styrkende." "Brrrr! Den Drik faaer mig til at gyse." "Aa, det er Intet, naar du nu har tilbragt to Timer paa denne overmaade behagelige Maade, kommer Din Opvarter, indhyller Dig med Omhu i en varm Velts, tager Dig paa sin Skulder og bringer Dig hen til en lille Skov, ved en Dams blomstrende Strandbred...." Hvor jeg skal gjenfødes under Solstraalernes velgjørende Jndflydelse?" "Hvor Du smager den pludselige og behagelige Overraskelse ved at styrtes for en tyve Minutters Tid i et Vand, som Solstraaler aldrig have hart Leilighed til at opvarme." "Brrer! Brrrr!  Derefter klæder Du Dig paa, og i hvilketsomhelst Veir, hvad enten det regner, blæser eller fryser, gjør Du en lille Spadseretour paa tre til fire Timer paa en saa ujevn Jordbund som mulig." "I eet Aandedræt?" "Nei, vist ikke. J nogen Afstand fra Gaarden er anbragt udmærkede Springvande, og man indbyder Dig ved hver af dem til at lægge Dig ned i fire til fem Minutter, for at oversprudles af den skummende Straale, efter at Du først har aflagt Dine Klæder." "Jeg betakker mig for en saadan Hvile. Brrrr! Brrrr! Brrrr!" "Derpaa vender Du tilbage, Du spiser til Middag, og efter Maden lægger Du Dig...." "Jeg har ikke stjaalet den." "Du sover som et Stykke Træe..." "Det troer jeg nok." "Allerbedst som Du sover, bliver Duvækket af en Stemme, som striger Dig i Oret: Min Herre!" "Pokker i Vold med den Uforskammede!" "Aa nei, det er jo Din Opvarter, som bringer Dig to Tæpper...." "Ja i Sandhed, Nætterne ere kjolige, det er en Opmærksomhed.." "Han indhyller Dig omhyggelig i de omtalte Tæpper, der nylig ere trukne op af Vandet, hvor de have ligget i fire og tyve Timer...." "Hvad for Noget?" "Og han forlader Dig, idet han siger med den blideste Stemme: God Nat, min Herre! sov vel og sved godt!" "Uf! Mine Tænder klappre, hele mit Legeme gyser blot ved at tænke derpaa." "Sex Uger eller to Maaneder denne Cuur, og Du er aldeles helbredet." "Brrrr! Brerr! Brrrr! " "Jeg skal skrive Dig et Anbefalingsbrev til Lægeanstalten." "Tak skal Du have; men det er ikke nødvendigt." "Du vil altsaa ikke troe paa Hydrotherapeutikens Magt." "Jo Gu vil jeg troe, for Beskrivelsen alene har gjort mine Been smidige og helbredt min Mave.... Brrrr. Hør, Garcon, skynd Dig, men saa varmt som muligt .... og tag alle disse Karafler bort...."